O pensionară a descoperit că o altă femeie s-a mutat la ea, cu tot cu cei 6 copii. I-a luat un an să-și recupereze casa
O femeie din București și-a recuperat casa locuită abuziv abia la un an după ce și-a găsit încuietoarea schimbată la apartament. O altă femeie s-a mutat la ea în casă împreună cu șase copii. Proprietara a reușit să își recupereze locuința abia după ce a primit un ordin judecătoresc. Cealaltă femeie locuiește acum în apartamentul de lângă, care ar fi fost ocupat prin aceeși metodă. Avocații susțin că este o schemă din ce în ce mai des întâlnită în ultimii ani. Cei care ocupă abuziv locuințe se bazează pe faptul că procedurile de evacuare durează foarte mult.